stanford-oval/wikipedia huggingface dataset:
כביש 65
הערות שוליים

↑  רועי רובינשטיין, הנתונים נחשפים: כמה דו"חות משטרה ובאילו כבישים, באתר ynet, 25 בספטמבר 2019
↑  כביש חדש שיעקוף את חדרה יתחבר עם כביש חיפה ת"א, מעריב, 23 ביוני 1965
מע"ץ השלימה שלב נוסף בשיקום כבישי הארץ, דבר, 10 בינואר 1966
↑  שמואל מן, כביש הכניסה לגבעת אולגה יועתק חצי ק"מ צפונה, מעריב, 16 בפברואר 1967
↑  ישראל שיוו, כביש עוקף לחדרה – נפתח לתנועה, דבר, 24 בנובמבר 1970
↑  בר"ם 10510/02 הועדה המקומית תכנון ובניה חדרה נ' יוסף כהן
↑  אדם זרטל, עיוני עירון, קתדרה 97, תשס״א
↑  עפולה, דואר היום, 19 בדצמבר 1935
↑  אפרים הלטרכט, בקעת עירון, דבר, 15 במרץ 1937
↑  כבישים חשובים לצפון הארץ, דבר, 3 במרץ 1937
↑  לאחר הסערה והשטפון, דבר, 6 בפברואר 1935
↑  כרכור קוראת למתיישבים, דבר, 9 במרץ 1937
↑  כבישים בשומרון, דבר, 21 בספטמבר 1938
↑  בכפר, כביש חדש עפולה – כרכור, דבר, 19 בנובמבר 1940
↑  בכפר, סיום כביש ואדי ערה – עפולה, דבר, 27 ביולי 1941
↑  פרשת תיקוני הגבולות, משמר, 28 בנובמבר 1947
↑  המופתי הכיר דה פאקטו במדינת ישראל, על המשמר, 29 באפריל 1949
↑  חיים לנדוי, דרך שערי נצחון עברו השיירות בעירון, על המשמר, 26 במאי 1949
↑  א. מש, כביש ואדי ערה יראה אחרת לגמרי, דבר, 25 ביוני 1963
מ. טננבוים, מרחיבים את כביש ואדי ערה, מעריב, 29 ביולי 1963
↑  הושלם תיקון כביש ואדי ערה בין ברקאי וגן השומרון, דבר, 22 ביוני 1965
↑  הושלמה הרחבתו של כביש ואדי ערה, דבר, 17 בספטמבר 1965
↑  על כבישים איטיים ומהירים כביכול, מעריב, 29 באוגוסט 1973
↑  מעצ מסיימת תכנית פיתוח כבישים בעמק, דבר, 26 בספטמבר 1971
↑  כביש הסרגל המחודש נפתח לתנועה, זה מה יש, 12 באוקטובר 2012
↑  כביש 65 – בין צומת מגידו לצומת הסרגל, אתר נתיבי ישראל
↑  כפר תבור, הארץ, 1 בנובמבר 1928
↑  נשלם מפעל הכבישים בעמק, דבר, 22 בינואר 1931
↑  נגמרה עבודת הכביש כפר תבור עפולה, דואר היום, 19 באפריל 1933
↑  קול אכרי הגליל העליון, דבר, 27 בינואר 1938
↑  עמנואל הראובני, עד 1970 אין מקום לפיתוח אמצעי תחבורה חדשים בגליל, מעריב, 27 באוקטובר 1966
↑  מאיר הראובני, כבישי הגליל היו לצירי סכנה, מעריב, 31 ביולי 1973
↑  צבי אילן, מכמני נופים חדשים, דבר, 1 באוגוסט 1980
↑  גיא ורון, חדשות 2, ‏צפו: הכביש המהיר החדש שיפחית דרמטית פקקים בצפון, באתר גלובס, 8 בספטמבר 2016
↑  מערכת פורט2פורט, נפתח לתנועה מחלף עילבון החדש, באתר Port2Port, ‏7 בספטמבר 2016
↑   נמרוד בוסו, אמורים להיכנס בקרוב לדירה החדשה שלכם בחריש? כנראה שתיאלצו להמתין, באתר TheMarker‏, 22 בנובמבר 2016
מחלף גולני, מבט מכיוון כביש 65 צפונה
הכביש סמוך לכפר קרע
בית הכנסת של וולפיסהיים

| --- | --- |

 מידע כללי
 סוג:  בית כנסת 
 מיקום:  וולפיסהיים 
 מדינה:  צרפת 
 הקמה ובנייה
 סגנון אדריכלי:  אדריכלות מורית 
 
 קואורדינטות:  48°35′00″N 7°40′02″E﻿ / ﻿48.583333333333°N 7.6673333333333°E﻿ / 48.583333333333; 7.6673333333333
  (למפת אלזס מוגדלת) שטרסבורג קולמר אגנו מילוז סאברן סלסטה לורן פראנש קונטה  גרמניה שווייץבית הכנסת של וולפיסהיים(למפת אלזס רגילה) שטרסבורג קולמר אגנו מילוז סאברן סלסטה לורן פראנש קונטה  גרמניה שווייץבית הכנסת של וולפיסהיים
 
בית הכנסת בעיירה וולפיסהיים (בצרפתית: Wolfisheim (אנ')) בריין התחתון באלזס הוא בית כנסת מן המאה ה-19 ששימש את הקהילה היהודית בעיירה וכיום משמש את היהודים המעטים שנותרו בה ובסביבתה.
היסטוריה

וולפיסהיים (Wolfisheim) היא קומונה באזור הריין התחתון באלזס, ככל הנראה הייתה קיימת בוולפיסהיים אוכלוסייה יהודית כבר מימי הביניים. ב-1235 נרדפו היהודים ב"וילה וולפיסהיים", ושמונה-עשר יהודים נרצחו באשמת רצח נוצרי, אך לא ברור אם מדובר בוולפיסהיים באלזס. ב-1785 התגוררו במקום ארבע-עשרה משפחות יהודיות, מתוך סך של 80 תושבים. ב-1884 הקהילה היהודית בוולפיסהיים מנתה 214 נפשות, ובית הכנסת הקיים שנבנה ב-1837 הפך קטן מדי. לשם כך נבנה ב-1897 בית כנסת חדש, בעל סגנון ואלמנטים מזרחיים.
מעל לשער ישנו חלון רוזטה ומעליו גמלון. המבנה מוקף בשני צדדיו בכיפות בצל. בפנים המבנה יש ציורי קיר של מוטיבים צמחיים.
בשנת 1936 חיו בוולפיסהיים 114 יהודים, רובם גורשו אל דרום צרפת בשנת 1940, וגם בית הכנסת נהרס בחלקו. בשנת 1965, נספרו שוב 65 יהודים במקום, וב-2008 בית הכנסת חודש ושוחזר במלואו, ומשמש כיום לתפילות של תושבי וולפיסהיים, אקבולסהיים, ואוברשאעפולסהיים.
ראו גם

יהדות אלזס
הערות שוליים

↑  "שחזור מוצלח" חדשות אחרונות מאלזס, 2 בדצמבר 2008
אווין יומן

| --- | --- |
אין תמונה חופשית
 לידה:  2 ביולי 1978 (בן 46) צ'פסטו, הממלכה המאוחדת 
 שם לידה:  Owain Sebastian Yeoman 
 מדינה:  הממלכה המאוחדת 
 השכלה:  האקדמיה המלכותית לאמנות הדרמה (2003)  קולג' ברייזנוז 
 תקופת הפעילות:  מ-2004 
 בן או בת זוג:  גיגי ילוז (7 בספטמבר 2013–?) 
 
אווין סבסטיאן יומן (באנגלית: Owain Sebastian Yeoman; נולד ב-2 ביולי 1978) הוא שחקן וולשי. הוא יידוע בתפקידיו בסדרות "התשעה", "המרגלים של וושינגטון" (בתפקיד בנדיקט ארנולד) ו"דור מזוין". בנוסף, הוא גילם את סוכן ה-CBI וויין ריגסבי בסדרה "המנטליסט" ואת בני גלאגר ב-"Emergence".
ביוגרפיה

יומן נולד וגדל בצ'פסטו, מונמות'שייר, ויילס, שם עדיין מתגוררים הוריו, מייקל והילרי. הוא סיים תיכון בגלוסטרשייר, שם גילה עניין רב בשפה האנגלית, ספרות אנגלית והיה מעורב בהפקות התיאטרון החובבניות של בית ספרו.
הוא למד ספרות אנגלית באוניברסיטת אוקספורד כחבר במכללת ברסנוס, וסיים תואר ראשון, שהבשיל לתואר שני. באותן שנים היה חבר באגודת התיאטרון של אוקספורד ובאגודה הקומית של אוקספורד-Oxford Revue. הוא תכנן להמשיך ללימודי דוקטורט אך לא הצליח להשיג מלגה. במקום זאת הוא עבד זמן מה בבנק בקנרי וורף, לונדון לפני שנרשם לאקדמיה המלכותית לאמנות הדרמה על מנת ללמוד משחק.
קריירה

יומן ערך את הופעת הבכורה שלו בקולנוע ב-2004 בתור ליסנדרוס בסרט המועמד לאוסקר "טרויה" בכיכובו של בראד פיט. עוד ב-2004 הוא הופיע בהופעת אורח בפרק של רציחות במידסומר ששמו "מתים במים".
יומן שיחק תפקיד קטן בסרטו של Broken Lizard, פסטיבל הבירה ב-2006.
ב-2008 הוא שיחק את סמל אריק קוצ'ר במיני-סדרה של HBO, "דור מזוין" במשך מספר פרקים. באותה שנה הוא גילם את הנבל הגדול, טרמינטור סייבורגי דגם T-888 בשם "קרומארטי", בפרק הפיילוט של "שליחות קטלנית: יומני שרה קונור" תפקיד אותו גילם בפועל גארט דילהאנט בסדרה עצמה.
לפרסומו הוא זכה החל מ-2008 כאשר גילם את וויין ריגסבי בסדרה המאד מצליחה "המנטליסט", הוא כיכב בכל פרק עד לעונה השישית, לצד סיימון בייקר, רובין טוני, אמנדה ריגטי וטים קנג. בשנת 2013 אושר כי יומן וריגטי עוזבים את המנטליסט בסוף העונה השישית.
הוא כיכב בתפקיד אורח בשני פרקים (10 ו-11) של הסדרה "אקסטנט" ב-2014. באותה שנה הוא גילם חייל אמריקאי בעיראק בסרט "צלף אמריקאי".
מ-2015 עד 2017, הוא גילם את הגנרל בנדיקט ארנולד בעונות 2–4 של סדרת הטלוויזיה "המרגלים של וושינגטון".
ב-2015 הוא גילם את ורטוקס בפיילוט של סדרת הטלוויזיה של DC קומיקס "סופרגירל".
ב-2019 הופיע בתפקיד ראשי כבני גלאגר בסדרה "Emergence" אשר בוטלה אחרי עונה אחת בלבד.
ב-2022 הופיע בסרט "הצילו את הקולנוע" (אנ').
חיים אישיים

יומן היה נשוי לשחקנית לוסי דייוויס מדצמבר 2006 עד אוקטובר 2011. נישואיו הראשונים התקיימו בקתדרלת סנט פול, לונדון. דייוויס ויומן הורשו להתחתן שם מכיוון שאביה רוברט (הידוע יותר בשם הבמה שלו ג'ספר קארוט) זכה בתואר מסדר האימפריה הבריטית בשנת 2002.
ב-7 בספטמבר 2013 התחתן יומן עם מעצבת התכשיטים ג'יג'י יאלוז באחוזה פרטית במאליבו, קליפורניה. יש להם בת אחת בשם אוור בל.
יומן הוא צמחוני והצטלם לקמפיין הצמחונות של PETA.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2004 | טרויה | ליסנדר |  |
| 2006 | פסטיבל בירה | ספן אוסטרלי מס' 1 |  |
| 2011 | Chromeskull: Laid to Rest 2 | מלך |  |
| 2014 | צלף אמריקאי | ריינג'ר |  |
| 2016 | הניסוי של בלקו | טרי ווינטר |  |
| 2020 | ברהמס: הילד 2 | שון |  |
| 2021 | SAS: Red Notice | אולי |  |
| 2022 | Save the Cinema | דייוויד אוונס |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2004 | רציחות במידסומר | הנרי צ'רלטון | פרק 1 |
| 2004 | קומנדו נני | מיילס רוס |  |
| 2005–2006 | מטבח סודי | סטיבן דדלוס | תפקיד ראשי, 13 פרקים |
| 2006–2007 | התשעה | לוקאס דלטון | תפקיד ראשי, 13 פרקים |
| 2007 | נוסעים בחבילות | קן | סרט טלוויזיה |
| 2008 | שליחות קטלנית: יומני שרה קונור | Cromartie (T-888) | פרק: "פיילוט" |
| 2008 | דור מזוין | סמל אריק קוצ'ר | 7 פרקים |
| 2008–2015 | המנטליסט | וויין ריגסבי | תפקיד ראשי, 132 פרקים |
| 2008–2009; 2013 | בידור הערב | עַצמוֹ | 4 פרקים |
| 2009 | פרסי בריטניה | עַצמוֹ | ספיישל טלוויזיה |
| 2009 | Loose Woman | עַצמוֹ | פרק 1 |
| 2010 | בשידור חי מסטודיו חמש | עַצמוֹ | פרק 1 |
| 2010 | פרסי בראשית ה-24 | עַצמוֹ | ספיישל טלוויזיה |
| 2011 | פרסי בראשית ה-25 | עַצמוֹ | ספיישל טלוויזיה |
| 2011 | המופע של קליבלנד | קריין (קול) | פרק 1 |
| 2012 | פרסי בראשית ה-26 | עַצמוֹ | ספיישל טלוויזיה |
| 2013 | מטבחי הגיהנום | עַצמוֹ | פרק 1 |
| 2014 | אקסטנט | ד"ר מייסון | 3 פרקים |
| 2015 | סופרגירל | ורטוקס | פרק: "פיילוט" |
| 2015–2017 | המרגלים של וושינגטון | בנדיקט ארנולד | תפקיד ראשי, 29 פרקים |
| 2016 | אלמנטרי | יוליוס קנט | פרק 1 |
| 2017 | הרשימה השחורה | גרייסון בלייז | פרק 1 |
| 2019–2020 | Emergence | בני גלאגר | תפקיד ראשי, 13 פרקים |
| 2023 | שקרים אמיתיים | ווס | בפרק: "זוגות נפרדים" |
| 2024 | CSI: לאס וגאס | טרומן תומאס | בפרק: "It Was Automation" |
הערות שוליים

↑  "Owain Yeoman's American tale". Western Mail. 16 במאי 2009. {{cite news}}:  (עזרה)
↑  The Mentalist star Owain Yeoman: I once got locked in a fridge naked | Metro.co.uk, web.archive.org, ‏2012-11-02
↑  RADA Profile (אורכב 11.08.2012 בארכיון Wayback Machine)
↑  "Fame is all in the name for Owain". BBC. 18 ביוני 2009. {{cite news}}:  (עזרה)
↑  "Owain Yeoman". BBC Radio Wales. 17 ביוני 2009. {{cite news}}:  (עזרה)
↑  "'The Mentalist' Season 6: Amanda Righetti and Owain Yeoman set to leave - Zap2it | News & Features". blog.zap2it.com. אורכב מ-המקור ב-25 בנובמבר 2013. נבדק ב-11 ביוני 2014. {{cite web}}:  (עזרה)
↑  Supergirl's new trailer shows Owain Yeoman's nasty side as he becomes villain Vartox at WalesOnline, 21 July 2015
↑  "BBC NEWS - Entertainment - Office star marries at St Paul's". bbc.co.uk. 9 בדצמבר 2006. {{cite news}}:  (עזרה)
↑  "WalesOnline: News, sport, weather and events from across Wales". walesonline.
↑  "Owain Yeoman Gets Married". 5 באוקטובר 2013. {{cite web}}:  (עזרה)
↑  Rizzo, Monica. "Owain yeoman Marries Gigi Yallouz". People Magazine. נבדק ב-4 באוקטובר 2013. {{cite web}}:  (עזרה)
↑  walesonline Administrator (31 במאי 2009). "Actor Owain Yeoman in vegetarian campaign". walesonline. {{cite web}}:  (עזרה)
| --- | --- |
בקרת זהויות :  ISNI: 0000 0003 7206 3556  LCCN: no2011128621  VIAF: 178532040   WorldCat (עם VIAF): 178532040
גארט מוריס

| --- | --- |

 לידה:  1 בפברואר 1937 (בן 88) ניו אורלינס, לואיזיאנה
 סוגה מועדפת:  קומדיה
 מדינה:  ארצות הברית 
 תקופת הפעילות:  מ-1963
 מקום לימודים:  אוניברסיטת דילארד  סטודיו אייץ' בי 
 פרופיל ב-IMDb
 
גארט גונזאלס מוריס (באנגלית: Garrett Gonzalez Morris; נולד ב-1 בפברואר 1937) הוא שחקן קולנוע וקומיקאי אמריקאי מניו אורלינס. הוא היה חבר בצוות השחקנים בתוכנית המערכונים הקומית סאטרדיי נייט לייב, בשנים 1975 עד 1980.
נעוריו וקריירה

מוריס נולד בניו אורלינס, לואיזיאנה, בארצות הברית. בנעוריו היה זמר במקהלת כנסייה. מוריס התחנך בבית הספר ג'וליארד, וסיים לימודי תואר ראשון בשנת 1958 באוניברסיטת דילארד בניו אורלינס. בשלב מוקדם בקריירה שלו, הוא ביצע סולו שלו כאחד מזמריו של הארי בלפונטה. הוא הופיע בכמה מחזות זמר בברודוויי, ביניהם "!Hallelujah, Baby" ו"Ain't Supposed to Die a Natural Death". מוריס גם הופיע כמורה בבית ספר תיכון בסרט "Cooley High". היה לו תפקיד קטן כסמל במשטרה בסרט "Tapes Anderson". בעבר הוא חי בפורט לודרדייל, פלורידה ועבד כדוור.
נעוריו וקריירה > Saturday Night Live

מוריס הופיע בתוכניות טלוויזיה וסרטים רבים מאז שנת 1970, אך הוא ידוע בעיקר כאחד מחברי הצוות המקוריים של תוכנית הטלוויזיה של רשת NBC, סאטרדיי נייט לייב. לעיתים הוא ביצע בתוכנית קטעי מוזיקה קלאסית בליווי כתוביות הומוריסטיות.
אחת הדמויות המוכרות ביותר אותן גילם מוריס בסאטרדיי נייט לייב הייתה שחקן הבייסבול הבדיוני מהרפובליקה הדומיניקנית, צ'יקו אסקולה. צ'יקו דיבר תמיד באנגלית עילגת ומוגבלת, והבדיחה העיקרית עליו הייתה שהוא נהג לענות לכמעט כל משפט ב"בייסבול... היה ברה ברה טוב... לי".
על פי הספר "Saturday Night: A Backstage History of Saturday Night Live", מוריס היה לעיתים קרובות אומלל בתקופה ששיחק בסאטרדיי נייט לייב, וזעף על כך שבדרך כלל הוא לוהק לשחק דמויות סטראוטיפיות.
שחקנים אפרו אמריקאים שהגיעו בעקבות מוריס לסאטרדיי נייט לייב היו לעיתים מודאגים בפומבי מכך שהם עלולים לחוות את גורלו של מוריס. כך למשל, בתחילת שנות ה-80 אמר אדי מרפי בריאיון לשבועון TV Guide כי מפיק התוכנית, ז'אן דומאנייאן, "ניסה לגארט מוריס אותי".
נעוריו וקריירה > דמויות שגילם בסאטרדיי נייט לייב

במהלך פעילותו של מוריס בסאטרדיי נייט לייב הוא גילם דמויות רבות. להלן רשימה חלקית של דמויות שגילם.
| 0 | 1 | 2 | 3 | 4 |
| --- | --- | --- | --- | --- |
|  אנואר סאדאת  בוב מארלי  דיאנה רוס  אלה פיצג'רלד  אידי אמין  ג'יימס בראון |  |  ג'סי אוונס  לואיס אמסטרונג  מרטין לותר קינג  מוחמד עלי  ריצ'רד פריור  סמי דייוויס ג'וניור |  |  טינה טרנר |
נעוריו וקריירה > לאחר סאטרדיי נייט לייב

בשנים 1983 ו-1984 מוריס גילם דמות בשם ג'ימי בחמישה פרקים של בקומדיית המצבים "The Jeffersons".
מוריס כיכב בסרט הקומדיה השחורה משנת 1984, "The Census Taker", בבימויו של ברוס ר' קוק.
בשנת 1985, הוא הופיע בסרט המדע בדיוני/אימה של לארי כהן, "The Stuff", ושיחק איל הון שעשה את הונו מעוגיות בשם "שוקולד צ'יפ צ'רלי", בפרודיה על "Famous Amos", מותג נודע של עוגיות שוקולד צ'יפס. באותה שנה הוא עשה הופעת אורח בסדרת הטלוויזיה "Murder, She Wrote" כשגילם דמות בשם "לאפייט דוקסן".
בשנת 1986, החל מוריס לשחק דמות חוזרת בשם "ג'יימס 'ספורטי' ארנולד", בדרמת השוטרים של רשת NBC,‏ "Hunter". מוריס המשיך להופיע בדמותו של "ספורטי" בסדרה "Hunter" עד לשנת 1989. ב-1991 שיחק בסרט "מוטורמה" לצד רוברט פיקארדו.
בשנת 1994 הוא נורה בניסיון שוד לכאורה אך החלים לחלוטין. בראיון ברדיו הוא סיפר שהשודד נשלח בסופו של דבר לכלא שם הוכה על ידי אסירים מעריצי מוריס, כנקמה על הירי.
מוריס כיכב בקומדיית המצבים "מרטין" כסטן, הבוס הראשון של מרטין.
מוריס הופיע מאוחר יותר בתפקידים חוזרים בסדרות "Diff'rent Strokes"‏, "The Jeffersons"‏, "Hill Street Blues"‏, "Martin"‏, "Roc"‏ ו"The Jamie Foxx Show".
בשנת 1999 הופיע מוריס בתפקיד עצמו בפרק החמישי בעונה החמישית של סדרת הטלוויזיה "Space Ghost Coast to Coast". בשנת 2001 שיחק בקומדיה "קיץ אחד של סוטול" לצד מת'וד מן. בשנת 2002, עשה מוריס הופעת קמע בפרק של סאטרדיי נייט לייב בהנחיית בריטני מרפי. בשנת 2006, מוריס ביצע שוב את תפקידו "מנהל בית ספר בניו יורק למתקשי שמיעה" בהופעת קמע בסדרה איש משפחה.
נכון לשנת 2006, הוא ממשיך להופיע בקביעות בסרטים. הוא מפעיל גם הוא שורה של מועדוני סטנד-אפ משלו, במועדון קומדיה דאונטאון במרכז לוס אנג'לס.
ב-9 בפברואר 2007, כיבד ראש עיריית לוס אנג'לס, אנטוניו ויאראיגוסה, את גארט מוריס על עבודתו ועל תרומתו לקהילה השחורה. ויאראיגוסה הכריז על 9 בפברואר 2007 כיום גארט מוריס וקבע את מועדון הקומדי קלאב דאונטאון, כמועדון הקומדיה הרשמי של לוס אנג'לס.
באוגוסט 2008 שיחק מוריס את תפקיד הכומר פראט בסרט הדרמה המשפחתית הקומית, "The Longshots", בכיכובו של אייס קיוב.
בשנת 2009 הופיע מוריס בשתי פרסומות בטלוויזיה עבור נינטנדו DS. ושיחק בסרט "סוני אורג החלומות".
בשנת 2011, ביצע מוריס הופעת קמע ככומר קתולי בפרק "Three Boys" של סדרת הטלוויזיה חסרי בושה.
בשנים האחרונות הוא גילם דמותו של ארל בקומדיית המצבים של רשת CBS, מרוששות.
בשנת 2020 השתתף מוריס במיני-סדרת הדרמה הביוגרפית "בזכות עצמה" בנטפליקס, בכיכובה של אוקטביה ספנסר בה היא מגלמת את אשת העסקים והנדבנית מאדאם סי ג'יי ווקר.
הערות שוליים

↑  "The Census Taker (1984)". New York Times. נבדק ב-24 במאי 2010. {{cite news}}:  (עזרה)
↑  Bob Michals (3 בינואר 1985). "Things Are Beginning To Look 'Berry Good' For Garrett Morris". The Palm Beach Post. נבדק ב-24 במאי 2010. {{cite news}}:  (עזרה)
↑  Andreeva, Nellie (16 במרץ 2011). ""Scott Porter To Star In CW's 'Hart Of Dixie', More Actors Board Pilots"". Deadline.com. Mail.com Media Corp. נבדק ב-1 ביולי 2011. {{cite web}}:  (עזרה)
| --- | --- |
בקרת זהויות :  BIBSYS: 14033841  BNE: XX1546866  BnF: cb14052047w (data)  ISNI: 0000 0001 1489 279X  LCCN: n94110067  MusicBrainz: 999ed987-c845-443e-89c0-5350f43f7aef  NLK: KAC2020R6787  SNAC: w6hj146q  VIAF: 28768838   WorldCat (עם VIAF): 28768838
אומה (עיר)

| --- | --- |

האתר הארכאולוגי של אומה, הבורות הם תוצאה של מעשי הביזה והשוד שנעשו באתר לאחר פלישת הצבא האמריקאי בשנת 2003
 היסטוריה
 תרבויות:  שומר 
 אתר ארכאולוגי
 חפירות:  1854
 ארכאולוגים:  ויליאם לופטוס
 מצב:  נבזז ונהרס ב-2003
 מיקום
 מדינה:  עיראק עיראק
 מיקום:  דרום מסופוטמיה
 קואורדינטות:  31°40′03″N 45°53′16″E﻿ / ﻿31.6674°N 45.8877°E﻿ / 31.6674; 45.8877
  (למפת עיראק מוגדלת) בגדאד מוסול בצרה ארביל כירכוכ פלוג'ה סולימאניה כרבלא נג'ף רמאדי טורקיה סוריה יר. ערב הסעודית כווית איראן המ. הפ. אומה(למפת עיראק רגילה) בגדאד מוסול בצרה ארביל כירכוכ פלוג'ה סולימאניה כרבלא נג'ף רמאדי טורקיה סוריה יר. ערב הסעודית כווית איראן המ. הפ. אומה
 
 אומה בזמנו של לוגלזגיסי
 
אוּמַּה היא עיר-מדינה שומרית, כיום האתר הארכאולוגי תל-ג'וחה (Tell Jokha). העיר שכנה בדרום מסופוטמיה, על הגדה הצפונית של תעלת שט-אל-חי, מול עיר המדינה השומרית  לגש. העיר הייתה מיושבת עוד בתקופה הכלקוליתית.
היסטוריה

בתקופה השומרית הייתה אומה יריבתה העיקרית של לגש שכנתה. בסוף המאה ה-26 לפנה"ס (על פי הכרונולוגיה התיכונה) נכבשה על ידי אֵאַנַתוּם  הוא הציב  את מצבתו כאבן גבול בין שתי הערים היריבות.  בתחילת המאה ה-24 כבש שליט אומה  לוגלזגיסי את לגש והחריבה. לוגלזגיסי העביר את בירתו מאומה לארך וכבש ערים שומריות רבות, שלטונו ארך 25 שנים. לבסוף נוצח על ידי סרגון הגדול שליט אכד. מתקופתו נמצאו בחפירות אסטלות עשויות דיאוריט.
ארכאולוגיה

האתר נתגלה ונחקר לראשונה ב-1854 על ידי ויליאם לופטוס (William Loftus) מאוניברסיטת פנסילבניה ולאחר מכן על ידי אנדרה. בשנת 2003 בעקבות מלחמת עיראק, האתר נבזז על ידי בוזזים אשר חפרו בורות כדי לשדוד את הממצאים, האתר הארכאולוגי נהרס.
אליה שפירא

| --- | --- |

 לידה:  1660 פראג 
 פטירה:  14 באפריל 1712 (בגיל 52 בערך) ח' בניסן ה'תע"ב פראג 
 מקום קבורה:  צ'כיה בית הקברות היהודי העתיק, פראג
 מקום פעילות:  האימפריה הרומית הקדושה פראג, ממלכת בוהמיה
 תקופת הפעילות:  ? – 14 באפריל 1712 
 תחומי עיסוק:  פוסק
 רבותיו:  רבי אהרן שמעון מפראג, רבי אברהם הלוי גומבינר
 חיבוריו:  אליה רבה ואליה זוטא
 
רבי אליה שפירא (ה'ת"ך, 1660 בערך – ח' בניסן ה'תע"ב, 14 באפריל 1712) היה דיין, ראש מתיבתא ודרשן מפראג, פוסק ומחבר הספרים אליה רבה ואליה זוטא על ספרי הלבושים.
חייו

נולד בפראג לרבי בנימין וואלף, דרשן ודיין בפראג, ולימים ראב"ד פראג ורב מדינת בוהמיה. בצעירותו נסע לפולין ולמד תורה בקאליש, מפי רבי אברהם אבלי גומבינר, בעל מגן אברהם, וכן למד בפראג אצל רבי שמואל הלמן, מדייני העיר. רבו המובהק היה סבו (אבי אביו) רבי אהרן שמעון מפראג (מופיע בספרות ההלכה בשם מהר"ש מפראג), שהיה מרא דאתרא, אב"ד וראש הישיבה בפראג. בספריו מזכיר הוא רבות את סבו בשם "זקיני הגאון".
בשנת ה'תמ"ח (1688) בערך, התמנה לרב העיר קולין (אנ'), וכיהן שם לכל הפחות עד ה'תנ"ה (1694). לאחר מכן שב לפראג והתמנה שם לדיין בבית הדין הראשי של הקהילה, שכונה "מורה שוה". בשנת ה'תנ"ט (1699) בערך הוזמן בידי קהילת טיקטין בפולין לכהן כרבם, על מקומו של רבי אריה לייב סירקיש שעבר לקראקא. אולם, חלוקות הדעות אם אמנם נסע לטיקטין וכיהן שם כרב (ולאחר מכן שב לפראג), או שדחה את ההזמנה ונותר בפראג. בפראג שימש, מלבד כהונתו כדיין, גם כראש ישיבה ודרשן.
נפטר בחיי אביו ב-ח' בניסן ה'תע"ב (14 באפריל 1712), ונקבר בבית הקברות העתיק בפראג.
חיבוריו

חיבורו אליה זוטא שהוא פירוש קצר על ספרי לבוש התכלת ולבוש החור (מקבילים לחלק אורח חיים בשולחן ערוך) לרבי מרדכי יפה, נדפס בחייו בשתי מהדורות (פראג תמ"ט, פראג תס"א), ומאז נדפס במהדורות ה"לבוש".
חיבורו אליה רבה שהוא הפירוש הארוך, נכתב אף הוא על סדר ה"לבוש". הספר לא נדפס בחיי המחבר אלא לאחר מותו בידי תלמידיו. כתב היד המקורי אבד בשריפה גדולה בפראג בשנת תקי"ד (1754) יחד עם ספרים נוספים של המחבר שאבדו, והפירוש השתמר רק בהעתק אשר לפי עדות המוציא לאור היה חסר ומטושטש. התלמידים שינו מכוונתו המקורית של המחבר, ובמקום להדפיסו בצמוד לספר ה"לבוש" הדפיסוהו בצמוד לשולחן ערוך. דבר זה גורם לעיתים לאי-הבנה, באשר דברי "אליה רבה" נסובים על דברי ה"לבוש" ולא על דברי ה"שולחן ערוך". מאוחר יותר נדפס "אליה רבה" כספר בפני עצמו. במהדורות מודרניות הודפס החיבור על דברי ה"לבוש", במתכונתו המקורית.
שני הספרים נחשבים לספרי יסוד בפסיקה האשכנזית, והמשנה ברורה מביא אותו תדיר כמקור הפסיקה ההלכתית שלו.
כמו כן חיבר גם ספר חידושים על התלמוד, גם הוא בשם "אליה רבה", וזה נדפס על ידי נכדו.
משפחתו

נשא לאשה את דאבריש, בתו של ר' עזריאל יום טוב בונדי, מפרנסי יהדות פראג. (נפטרה בי"ז באדר ה'תפ"ה)
בנו רבי אריה לייב היה אב"ד לייפן (אנ'), ונפטר בחיי אביו בכ"ו בשבט ה'תע"ב.
בנו רבי שמואל היה ראב"ד פראג, ונפטר בט"ו בשבט ה'ת"ק.
בנו ר' שמעון היה מפרנסי יהדות פראג. נשא את עלא, בתו של בן דודו ר' בנימן וואלף ב"ר אנשיל בן הרב אהרן שמעון שפירא, ושל אסתר בת ר' יעקב קופיל סג"ל פרנקל מווינה.
בתו רבקה נישאה לר' וולף סג"ל פרנקל, בנו של רבי יששכר ברמן סג"ל פרנקל ('מטה יששכר') ונינו של יעקב קופיל סג"ל פרנקל
גיסו (בעל אחותו), היה רבי יעקב ריישר, מחבר הספרים "מנחת יעקב", "שבות יעקב", "עיון יעקב", "חק יעקב" ועוד. רבי דוד אופנהיים היה לגיסו לאחר מותו, כשנשא (בזיווג שני) את אחותו.
לקריאה נוספת

הרב צבי לרר, "לתולדות הגאון רבי אליהו שפירא מפראג", ישורון, לה (תשע"ז), עמ' תשיח–תשלז.
הערות שוליים

↑  כך כתב שמו ללא האות וא"ו בספריו, וכך מוזכר גם בשו"ת חתם סופר חלק ד (אבן העזר ב) סימן כו, שסידר גט לנכדו שהיה קרוי על שמו "אליה" ללא וא"ו
↑  כן כתב בהקדמה לספרו 'אליה רבה'; שם הגדולים, מערכת גדולים, אות א, קלח.
↑  ראו לדוגמה אליה רבה סימן רסג, ס"ק י; סימן רסח, ס"ק יב; סימן רפב, ס"ק ג.
↑  ראו בהרחבה במאמרו של הרב צבי לרר (להלן, 'לקריאה נוספת'), עמ' תשכה, הע' 62.
| --- | --- |
בקרת זהויות :  NLI: 987007308268805171  GND: 139350721  ISNI: 0000 0000 7264 6434  LCCN: n88234952  NTA: 249977974  VIAF: 88359345   WorldCat (עם VIAF): 88359345 
ערך זה הוא קצרמרבנושא רבנים. אתם מוזמנים לתרום לוויקיפדיה ו.
כביש 807

| --- | --- |

 מידע כללי
 סיווג:  כביש אזורי
 ציר:  כביש רוחב
 אורך:  12.2 ק"מ
 מיקום
 נקודת התחלה:  צומת מע'אר
 נקודת סיום:  צומת מגדל
 
 קואורדינטות:  32°49′45″N 35°30′24″E﻿ / ﻿32.829046°N 35.506758°E﻿ / 32.829046; 35.506758
  מפת מיקום  מפה מפורטת   (למפת הגליל העליון מוגדלת) כביש 807(למפת הגליל העליון רגילה) כביש 807(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כביש 807(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כביש 807  he tabBackground:;tabBorder:#aaa;defaultTab:0;
 
כביש 807 הוא כביש רוחב אזורי במזרח הגליל התחתון. הכביש מתחיל בצומת מע'אר ונגמר בצומת מגדל שליד הכנרת. אורכו של הכביש הוא 12.2 ק"מ.
היסטוריה

פרק זה לוקה בחסר. אנא תרמו לוויקיפדיה ו.
הדרך ממע'אר למגדל שימשה את עוברי הדרך עוד בימי המנדט הבריטי.
צמתים ומחלפים עיקריים לאורך הכביש

| ק"מ | שם | סוג | מיקום | דרכים מצטלבות |
| --- | --- | --- | --- | --- |
כביש 807 ממערב למזרח
| 0 | צומת מע'אר |  | מע'אר |  כביש 806 |
| 4.2 | צומת ללא שם |  | כלנית | כניסה לכלנית |
| 5 | מחלף צלמון |  | כלנית |  כביש 65 |
| 10.5 | צומת ללא שם |  | מגדל | כניסה למגדל |
| 11 | צומת ללא שם |  | ואדי אל-חמאם | כניסה לוואדי אל-חמאם |
| 12.2 | צומת מגדל |  | מגדלא |  כביש 90 |
ראו גם

נחל צלמון
מגדלא
כבישי ישראל
הערות שוליים

↑  יוסף ברסלבסקי, ונעו שתיים שלוש ערים..., דבר, 9 באוקטובר 1933
האיגוד לרפואת ילדים בישראל

האיגוד הישראלי לרפואת ילדים (הכולל בתוכו את איגוד רופאי הילדים בישראל ואת האקדמיה לרפואת ילדים בישראל) הוא ארגון מקצועי המהווה חלק מן ההסתדרות הרפואית בישראל ומאגד בתוכו את רופאי הילדים החברים בהר"י.
האיגוד מונה יותר מ–2,500 חברים, העוסקים ברפואת הילדים בבתי החולים ובקהילה, ובנוסף יותר מ–1,000 חברים נלווים.
מטרות האיגוד, כפי שמנוסחות בתקנון שלו, הן
פיתוח וקידום רפואת הילדים ובריאות הילד במדינת ישראל.
הבטחת רמה מקצועית עליונה של חברי האיגוד, ניסוח ויישום של הנחיות קליניות עדכניות, ושמירה על רמה אתית גבוהה.
פיתוח וקידום מעמדם המקצועי של רופאי הילדים בישראל.
קידום הנושא של רפואה מונעת בילדים, כולל תמיכה בהכנסת חיסונים חדשים לסל השירותים וטיפול בבעיית ההשמנה.
תמיכה בפריפריה — הן במרפאות בקהילה והן בבתי החולים.
האיגוד הישראלי לרפואת ילדים עובד בשיתוף פעולה הדוק עם החברה הישראלית לפדיאטריה קלינית (חיפ"ק), החברה הישראלית לפדיאטריה אמבולטורית (חיפ"א) ועם כל האיגודים, החברות והחוגים הקשורים לתחום רפואת הילדים. בנוסף האיגוד משתף פעולה עם איגודים אחרים לרפואת ילדים באירופה ובארצות הברית. כך, למשל, שימשו שני יושבי ראש לשעבר (מנואל כ"ץ ודוד ברנסקי) כמזכירים כלליים של איגוד רופאי הילדים האירופי (UNEPSA) ופרופסור אלי סומך כסגן נשיא הארגון. גזבר האיגוד (שמעון ברק) מונה ליושב ראש סקצית רופאי הילדים הראשוניים באקדמיה האירופאית לרפואת ילדים (EAP) ולנשיא הקונפדרציה האירופאית לרפואת ילדים ראשונית (ECPCP). מזכ"ל האיגוד ולימים יושב הראש שלו, פרופסור צחי גרוסמן מונה למזכ"ל רשת המחקר האירופאית של האקדמיה האירופאית לרפואת ילדים (EAP) וליושב ראש סקצית רופאי הילדים הראשוניים באקדמיה (EAP).